ཇི་སྐད་དུ་དབྱུག་པ་ཅན་གྱིས།སྙན་ངག་མཛེས་པར་བྱེད་པ་ཡི།།ཆོས་རྣམས་རྒྱན་ཞེས་རབ་ཏུ་བརྗོད།།དེ་ནི་ད་ལྟའང་རྣམ་རྟོག་སྟེ།དེ་དག་མ་ལུས་སུས་འཆད་ནུས།།ཞེས་གསུངས་པ་ལྟར།རྒྱན་གྱི་དབྱེ་བ་ཕྲ་མོ་ནི་སྔོན་ཐོག་མའི་དུས་ནས་བརྩམས་ཏེ་དེ་ལྟའི་བར་དུའང་རྣམ་རྟོག་གི་སྒོ་ནས་ཐ་དད་པ་དུ་མ་བྱུང་ཞིང་།དུས་ད་ལྟའང་སྙན་ངག་མཁན་མཁས་པ་རྣམས་ཀྱིས་སྙན་ངག་མཛེས་པར་བྱེད་པའི་སྦྱོར་ཚུལ་ཐ་དད་པ་འབྱུང་བཞིན་པ་དང་།དེ་བཞིན་དུ་མ་འོངས་པར་ཡང་དེ་བཞིན་དུ་ངེས་པ་དང་།དེ་ནི་དུས་གསུམ་གྱི་སྙན་ངག་མཁན་ཇི་ཙམ་པ་དེ་ཙམ་པའི་རྣམ་རྟོག་གི་རྗེས་སུ་འགྲོ་བའི་ཕྱིར།དེ་ལྟ་བུའི་རྒྱན་མ་ལུས་པ་ནི་ཚུར་མཐོང་བྱིས་པ་སུས་འཆད་ནུས་ཏེ་མི་ནུས་སོ་ཞེས་པ་ཐུགས་མད་དོ།།